Om udøvelsen af den beføjelse til at vedtage delegerede retsakter, der tillægges Kommissionen i henhold til Rådets forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab (FLEGT-forordningen)

FLEGT-partnerskabsaftalen mellem EU og Indonesien trådte i kraft den 1. maj 2014 . I tråd med artikel 10, stk. 1 og 3, i FLEGT-forordningen som ændret ved Europa-Parlamentets og Rådets forordning (EU) nr. 657/2014 af 15. maj 2014 om ændring af Rådets forordning (EF) nr. 2173/2005 for så vidt angår de delegerede beføjelser og gennemførelsesbeføjelser, der skal tillægges Kommissionen, indebar beslutningen om at påbegynde anvendelsen af FLEGT-licensordningen i Indonesien, at bilag I og III til FLEGT-forordningen måtte ændres gennem Kommissionens delegerede forordning . Med denne ændring blev Indonesien og dets licensoplysningskontor (LIU) optaget på "Liste over partnerlande og deres udpegede licensmyndigheder" i bilag I. Endvidere blev listen over produkter, der er omfattet af FLEGT-licensordningen i Indonesien, opført i bilag III "Træprodukter, for hvilke FLEGT-licensordningen kun finder anvendelse i de tilsvarende partnerlande".

Efter indgåelsen af en FLEGT-aftale har partnerlandet normalt brug for en periode til at færdiggøre den praktiske tilrettelæggelse med henblik på fuld anvendelse af FLEGT-licensordningen. FLEGT-licensordningen blev operationel for første gang den 15. november 2016 med udstedelsen af den første FLEGT-licens for træprodukter fra Indonesien.

FLEGT-forordningen fastsætter regler om gennemførelsen af FLEGT-licensordningen i form af fastlæggelse af krav for import til EU af træprodukter, som har oprindelse i FLEGT-partnerlande og er omfattet af en FLEGT-licens. Betingelserne for udstedelse af FLEGT-licenser er fastlagt i bilaterale frivillige FLEGT-partnerskabsaftaler (VPA) mellem EU og partnerlandene.

I 2005 vedtog Den Europæiske Union (EU) forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab (herefter "FLEGT-forordningen) som led i gennemførelsen af EU's handlingsplan fra 2003 for retshåndhævelse, god forvaltningspraksis og handel på skovbrugsområdet (FLEGT).

Om udøvelsen af den beføjelse til at vedtage delegerede retsakter, der tillægges Kommissionen i henhold til Rådets forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab (FLEGT-forordningen)

Nærværende rapport er et krav i henhold til artikel 11a, stk. 2, i FLEGT-forordningen som ændret ved forordning (EU) 657/2014. I henhold til nævnte bestemmelse tillægges Kommissionen de i artikel 10, stk. 1, 2 og 3, omhandlede beføjelser til at vedtage delegerede retsakter for en periode på fem år fra den 30. juni 2014, og Kommissionen skal aflægge rapport om delegeringen af beføjelser senest ni måneder inden udløbet af perioden på fem år, dvs. før den 30. september 2018.

3.UDØVELSE AF DE DELEGEREDE BEFØJELSER

Gennem Rådets forordning (EF) nr. 2173/2005 gives Kommissionen beføjelse til at gennemføre visse bestemmelser i nævnte forordning, navnlig hvad angår ændring af forordningens bilag I "Liste over partnerlande og deres udpegede licensmyndigheder", bilag II "Træprodukter, for hvilke FLEGT-licensordningen finder anvendelse uanset partnerland" og bilag III "Træprodukter, for hvilke FLEGT-licensordningen kun finder anvendelse i de tilsvarende partnerlande".

Kommissionen vedtog en delegeret retsakt, nærmere bestemt Kommissionens delegerede forordning (EU) 2016/1387 af 9. juni 2016 om ændring af bilag I og III til Rådets forordning (EF) nr. 2173/2005 som opfølgning på en frivillig partnerskabsaftale med Indonesien om en FLEGT-licensordning for import af træ til Den Europæiske Union Med denne udøvelse af beføjelser blev der taget hensyn til nødvendigheden af at ændre bilag I og bilag III til forordning (EF) nr. 2173/2005 for at muliggøre påbegyndelsen af anvendelsen af FLEGT-licensordningen mellem EU og Indonesien ved at føje Indonesien og dets udpegede licensmyndigheder til "Liste over partnerlande og deres udpegede licensmyndigheder" i bilag I og listen over træprodukter, for hvilke FLEGT-licensordningen finder anvendelse i bilag III "Træprodukter, for hvilke FLEGT-licensordningen kun finder anvendelse i de tilsvarende partnerlande".

Kommissionens ekspertgruppe om retshåndhævelse, god forvaltningspraksis og handel på skovbrugsområdet blev hørt på møder den 18. maj og den 15. juni 2015 og derefter holdt orienteret om fremskridt med hensyn til de tilbageværende problemer, som måtte løses, inden ordningen med FLEGT-licenser fra Indonesien kunne anvendes. Den delegerede retsakt blev vedtaget den 9. juni 2016 og blev meddelt Europa-Parlamentet og Rådet. Hverken Europa-Parlamentet eller Rådet gjorde indsigelse mod den delegerede retsakt inden den frist på to måneder, der er omhandlet i artikel 11a, stk. 5, i FLEGT-forordningen som ændret ved forordning (EU) 657/2014. Ingen af institutionerne tog initiativ til at få fristen forlænget med yderligere to måneder, jf. samme bestemmelse.

Da fristen på to måneder var udløbet, blev den delegerede retsakt offentliggjort i Den Europæiske Unions Tidende og trådte i kraft den 15. november 2016.

4.KONKLUSION

Kommissionen har udøvet sine delegerede beføjelser korrekt og opfordrer Europa-Parlamentet og Rådet til at tage denne rapport til efterretning.

Det er sandsynligt, at yderligere FLEGT-partnerlande vil begynde at udstede FLEGT-licenser fremover, og derfor mener Kommissionen, at der er behov for at forlænge delegationen af beføjelser med fem år. Kommissionen kommer også til at udøve sine delegerede beføjelser, når andre partnerlande er klar til at påbegynde gennemførelsen af FLEGT-licensordningen.